# AGENCIJA ZA RAZVOJ ZADARSKE ŽUPANIJE –ZADRA NOVA

# Zadar, Put Murvice 14

**RKP 48494**

**BILJEŠKE UZ FINANCIJSKA IZVJEŠĆA ZA RAZDOBLJE**

## OD 1. SIJEČNJA DO 31. PROSINCA 2023 . GODINE

Na temelju Odluke o osnivanju javne ustanove Agencija za razvoj Zadarske županije ZADRA NOVA od 23. studenog i 21. prosinca 2012. godine („Službeni glasnik Zadarske županije“ br. 17/12), ustanova je dana 11. travnja 2013. godine upisana u registar Trgovačkog suda u Zadru, pod matičnim brojem (MBS) 110036494. Ustanovu zastupa i njome rukovodi ravnateljica Marina Dujmović Vuković. Ustanovom upravlja Upravno vijeće od tri (3) člana. ZADRA NOVA je u Registru korisnika proračuna (RKP) upisana pod brojem **48494.** Osobni identifikacijski broj (OIB) Ustanove je 95315590590**.**

### **Bilješka uz obrazac PR-RAS**

**Ukupni prihodi i primici** ostvareni su u iznosu 4.770.085,57 € a odnose se na:

* pomoći iz inozemstva i od subjekata unutar općeg proračuna u iznosu 3.961.193,04 €.
* prihodi iz nadležnog proračuna u iznosu 808.892,53 €.

**Tekuće pomoći od inozemnih vlada** u iznosu od 2.551.678,56 € veći su za 30,3% u odnosu na prethodnu godinu i odnose se na projekte:

|  |  |
| --- | --- |
| **Projekti** | **2023.**  |
| Projekt Adrireef  | 3.796,32 |
| Projekt Made in Land | 6.422,64 |
| Projekt Stream | 1.912.863,94 |
| Projekt Pepsea | 623.901,97 |
| Projekt Adria Clim | 4.693,69 |
| **UKUPNO** | **2.551.678,56** |

**Kapitalne pomoći od inozemnih vlada** ostvarene su u iznosu od 121.356,94 € i odnose se na projekt Stream.

**Tekuće pomoći od međunarodnih organizacija** u iznosu od 9.531,94 veće su za 24,6% u odnosu na prethodnu godinu i odnose se na projekt Boost5.

**Tekuće pomoći od institucija i tijela EU** u iznosu od 21.574,90 € odnose se na Projekt Europa Direct.

**Pomoći proračunskim korisnicima** iz proračuna koji im nije nadležan u iznosu 263.970,25 € manje su za 39,2% u odnosu na prethodnu godinu, a odnosi se na prihode doznačene iz proračuna Grada Zadra za financiranje redovne djelatnosti u iznosu od 119.069,51 € te prihode od MRRFEU za financiranje nacionalnog učešća u EU projektima za projekte: Stream u iznosu od 109.838,08 €, Zadra Nova za Vas u iznosu od 5.874,57 €, Adria Clim u iznosu od 23.966,25 €, te Boost5 u iznosu od 5.221,84 €.

**Kapitalne pomoći proračunskim korisnicima** iz proračuna koji im nije nadležan u iznosu od 94.538,09 €, odnose se na prihode doznačene iz proračuna Grada Zadra za sufinanciranje izgradnje kišnih vrtova u sklopu projekta Stream u iznosu od 19.881,51 € i na prihode doznačene iz proračuna Grada Biograda za sufinanciranje izgradnje kišnih vrtova u sklopu projekta Stream u iznosu od 74.656,58 €.

**Pomoći temeljem prijenosa EU sredstava** u iznosu od 898.542,36 € odnosi se na EU projekt Zadra Nova za Vas i manje su za 136.547,92 € u odnosu na prethodnu godinu za isti projekt.

**Prihodi od financijske imovine** u tekućoj godini nisu ostvareni s obzirom na to da je u Republici Hrvatskoj uveden euro kao službena valuta te se kod prijenosa partnerima neće stvarati tečajne razlike. U prethodnoj godini prihodi su ostvareni u iznosu od 4.523,31 € i odnose na pozitivnu tečajnu razliku nastalu na deviznom računu kod EU projekta Stream u razdoblju od priliva sredstva do odliva sredstava, odnosno prijenosa partnerima na projektu.

**Prihodi iz nadležnog proračuna**  u iznosu od 808.892,53 € veći su za 11,8% u odnosu na prethodnu godinu. Odnose se na prihode za financiranje rashoda poslovanja u iznosu 440.093,54 € i na prihode za financiranje rashoda za nabavu nefinancijske imovine u iznosu 368.798,99 €.

**Ukupni rashodi i izdaci** ostvareni u iznosu 5.034.430,14 € odnose se na:

* rashode za zaposlene u iznosu od 1.165.202,68 €,
* materijalne rashode u iznosu od 668.078,89 €,
* financijski rashodi u iznosu od 104,49 €,
* pomoći dane u inozemstvo i unutar općeg proračuna u iznosu 2.571.167,77 €,
* tekuće donacije iz EU sredstava u iznosu od 41.415,50 €,
* rashode za nabavu nefinancijske imovine u iznosu 588.460,81 €.

**Rashodi za zaposlene** u iznosu od 1.165.202,68 € veći su za 17,8 % u odnosu na prethodnu godinu iz razloga što je povećana osnovica za plaću i materijalna prava zaposlenika.

**Ostali rashodi za zaposlene** u iznosu od 82.356,56 € veći su za 75,8 % u odnosu na prethodnu godinu zbog povećanja materijalnih prava zaposlenika u vidu povećanja neoporezive naknade za prehranu kao dodatka na mjesečnoj plaći zaposlenih, te povećanih nagrada (božićnica) te regresa za godišnji odmor.

**Službena putovanja** u iznosu od 77.484,60 € manja su za 21,9 % u odnosu na prethodnu godinu jer su smanjene projektne aktivnosti s obzirom na to da su 30.06.2023. završili projekti Stream, Pepsea i Adria Clim.

**Stručno usavršavanje zaposlenika** u iznosu od 20.550,51 € veće je za 45,5% u odnosu na prethodnu godinu zbog aktivnosti u sklopu projekta Zadra Nova za Vas.

**Energija** u iznosu od 10.617,69 € manja je za 14,0% odnosu na prethodnu godinu iz razloga što su ostvarene uštede u opskrbi električnom energijom u odnosu na prethodnu godinu za 1.727,18 €. Na snazi je Uredba o otklanjanju poremećaja na domaćem tržištu energije koja je utjecala na smanjenje.

**Sitni inventar i auto gume** u iznosu od 16.569,31 € veći je za 16.503,48 € u odnosu na prethodnu godinu zbog nabave inventara u sklopu projekta Stream.

**Usluge promidžbe i informiranja** u iznosu od 132.469,79 € veće su za 53,3% u odnosu su na prethodnu godinu zbog izvršenja projektnih aktivnosti povezanih s promidžbom i vidljivosti EU projekata Stream, Boost5, te završnih projektnih aktivnosti za projekt Zadra Nova za Vas.

**Intelektualne i osobne usluge** u iznosu od 177.739,09 € veće su za 22,8 % u odnosu na prethodnu godinu. Odnose se na projektne aktivnosti odnosno usluge provođenja postupka javne nabave vatrogasne opreme, stručne edukacije, nadzora i interne revizije za projekt STREAM te usluge izrade alata za unaprjeđenje turističke ponude ruralnog područja za projekt BOOST5, a koje se nisu mogle ostvariti u prethodnoj godini.

**Ostale usluge** u iznosu od 25.173,46 € veće su za 11,9 % u odnosu na prethodnu godinu, a odnose se na usluge čišćenja poslovnih prostora koji su veći i uređenja kišnih vrtova u sklopu projekta Stream.

**Naknade za rad predstavničkih i izvršnih tijela, povjerenstava i slično** u iznosu od 4.617,30 € veći su za 12,8% u odnosu su na prethodnu godinu. Provedeno je usklađenje naknade zbog povećanja iste Odlukom Župana.

**Reprezentacija** u iznosu od 8.664,00 € manja je za 29,4% u odnosu su na prethodnu godinu. Razlog je radi smanjenja aktivnosti izvršenja EU projekata s obzirom na to da su 30.06.2023. završili projekti Stream, Pepsea i Adria Clim

**Članarine i norme** u iznosu od 14.535,39 € veće su za 216,2 % u odnosu na prethodnu godinu zbog plaćanja međunarodnih članarina u sklopu EU projekta Zadra Nova za Vas i plaćanja dobrovoljne članarine Hrvatskoj gospodarskoj komori.

**Pristojbe i naknade** u iznosu od 5.079,59 € veći su za 81,8 % u odnosu na prethodnu godinu zbog pristojbe za zakup elektroničke komunikacijske infrastrukture u sklopu projekta Stream.

**Tekuće pomoći međunarodnim organizacijama te institucijama i tijelima EU** u iznosu od 1.460.185,46 €, veće su za 49,5% u odnosu na prethodnu godinu, a odnose se na projekte:

|  |  |
| --- | --- |
| **Projekti** | **2023.**  |
| Projekt Stream | 297.904,28 |
| Projekt Pepsea | 1.162.281,18 |
| **UKUPNO** | **1.460.185,46** |

Zadra Nova kao nositelj projekata Stream i Pepsea prenosi sredstva partnerima.

**Tekuće pomoći temeljem prijenosa EU sredstava u** iznosu od 1.110.982,31 €, 15,0 % veće su u odnosu na prethodnu godinu, a odnose se na projekte:

|  |  |
| --- | --- |
| **Projekti** | **2023.**  |
| Projekt Stream | 826.821,33 |
| Projekt Pepsea | 284.160,98 |
| **UKUPNO** | **1.110.982,31** |

**Tekuće donacije iz EU sredstava** uiznosu od 41.415,50 € manje su za 33,9% u odnosu na prethodnu godinu. Odnose se na donacije iz EU sredstava neprofitnim organizacijama u sklopu projekta Pepsea.

**Rashodi za nabavu nefinancijske imovine** u iznosu 588.460,81 € veći su za 47,6% u odnosu na prethodnu godinu. Nabavljena je uredska oprema i namještaj u iznosu 7.558,11 €, te uređaji, strojevi i oprema za ostale namjene u iznosu 250.363,03 €.

Na rashodima je iskazan i iznos od 15.262,36 € koji se odnosi na dio opreme nabavljene u sklopu projekta Stream, a isti je trebao biti evidentiran na sitnom inventaru.

Ulaganja u ostale građevinske objekte u iznosu od 250.907,92 € odnosi se na ulaganja u objekte namijenjene sprečavanju poplava na području Zadarske županije u sklopu projekta Stream (izgradnja kišnih vrtova Vruljica, Ploča i Biograd na moru).

Nabavljeno je vatrogasno vozilo u sklopu projekta STREAM u iznosu od 64.155,71 €.

**Ukupni prihodi i primici** iznose 4.770.085,57 €**, a ukupni rashodi i izdaci** iznose 5.034.430,14 €, te je ostvaren **manjak prihoda tekućeg razdoblja u iznosu 264.344,57 €.**

**Višak prihoda i primitaka - preneseni** u iznosu 371.161,57 € korigiran je za predfinanciranje iz županijskog proračuna u iznosu od 46.720,22 za projekte Pepsea (15.757,37€), Made in Land ( 21.110,82 €) i projekt Adria Clim ( 9.852,03 €). Nakon izvršene korekcije višak prihoda prethodne godine iznosi **324.441,35 €**.

**Višak prihoda i primitaka raspoloživ u sljedećem razdoblju** ostvaren je uiznosu **60.096,78 €** nakon što je preneseni višak prihoda u iznosu od 324.441,35 € umanjio manjak prihoda poslovanja u iznosu od 264.344,57 €. Višak prihoda odnosi se na preneseni višak prihoda u iznosu 75,96 €, na višak prihoda od projekta Pepsea u iznosu 420,13 €, višak prihoda od projekta Made in Land u iznosu 0,09 € te višak prihoda od projekta Zadra Nova za Vas u iznosu od 59.600,60 €.

**Prosječan broj zaposlenih** kod korisnika na osnovi stanja na početku i na kraju izvještajnog razdoblja iznosi 56 zaposlenih i manji je za 5,1 % u odnosu na prethodnu godinu zbog smanjenog broja zaposlenih zbog završetka EU projekata.

***Bilješka uz obrazac OBVEZE***

Stanje obveza na dan 01. siječnja 2023. iznosi 94.688,19 €. U razdoblju od 1. siječnja do 31. prosinca obveze su povećane za 2.432.640,18 €, a podmirene u iznosu 2.434.851,67 €. Stanje obveza na dan 31. prosinca 2023. godine iznosi 92.476,70 €, a odnosi se na nedospjele obveze za rashode za zaposlene i materijalne rashode u iznosu 90.426,53 €, te ostale obveze za jamčevine u iznosu 2.050,17 €.

***Bilješka uz obrazac BIL***

**Imovina** u iznosu 1.775.797,42 € odnosi se na nefinancijsku imovinu u iznosu 1.029.911,20 € i financijsku imovinu u iznosu 745.886,22 €.

**Neproizvedena dugotrajna imovina** u iznosu 1.327,60 € manja je za 50,0% u odnosu na prethodnu godinu iz razloga ispravka vrijednosti.

**Građevinski objekti** u iznosu 435.348,53 € odnose se na izgradnju objekata za sprečavanje poplava na području Zadarske županije u sklopu projekta Stream.

Izgrađeni su objekti u Zadru u Vruljici i na Ploči, te objekt u Biogradu na moru u ukupnoj vrijednosti od 451.564,04 € za koje je smanjena vrijednost u iznosu od 16.215,51 €.

**Postrojenja i oprema** u iznosu 441.638,01 € veća su za 75,10% u odnosu na prethodnu godinu. U tekućoj godini nabavljen je uredski namještaj te računala i računalna oprema u iznosu od 7.558,11 €, te uređaji, strojevi i oprema za ostale namjene u iznosu 250.363,03 €. Ispravak vrijednosti u iznosu 68.694,86 € utjecao je na smanjenje vrijednosti postrojenja i opreme.

U sklopu projekta Stream nabavljena je vatrogasna oprema u iznosu 15.262,36 eura čiji se pojedinačni trošak nabave može otpisati jednokratno, te je u imovini evidentirana na sitnom inventaru u upotrebi.

**Prijevozna sredstva** u iznosu od 133.396,57 € veća su za 27,80 % u odnosu na prethodnu godinu. Kroz projekt STREAM nabavljeno je vatrogasno vozilo u iznosu od 64.155,71 €.

**Nematerijalna proizvedena imovina** u iznosu 18.200,49 € manja je za 26,4% u odnosu na prethodnu godinu uslijed ispravka vrijednosti nematerijalne proizvedene imovine.

**Dugotrajna nefinancijska imovina u pripremi** u tekućoj godini je uslijed okončanih radova na izgradnji objekata za sprečavanje poplava na području Zadarske županije u sklopu projekta Stream izvršen prijenos iz pripreme na upotrebu građevinskih objekata u iznosu od 200.656,12 €.

**Potraživanja za prihode poslovanja** u iznosu 655.459,69 € manja su za 31,5% u odnosu na prethodnu godinu.

**Potraživanja za pomoći iz inozemstva** u iznosu od 593.312,74 € veća su za 1,7 % u odnosu na prethodnu godinu a odnose se na projekte EU financirane iz nadležnog proračuna za koje će sredstva biti doznačena u idućem razdoblju i to:

|  |  |
| --- | --- |
| **Projekti** | **2023.**  |
| Projekt Stream | 517.438,72 |
| Projekt Adria Clim | 28.387,63 |
| Projekt Boost5 | 38.413,07 |
| Projekt EDIC 21-25 | 9.073,32 |
| **UKUPNO** | **593.312,74** |

**Potraživanja proračunskih korisnika za sredstva uplaćena u nadležni proračun** u iznosu 62.146,95 € manja su za 83,4% u odnosu na prethodnu godinu.

**Stanje obveza** na dan 31. prosinca 2023. godine iznosi 92.476,70 €, a odnosi se na rashode za zaposlene u iznosu 89.099,35€, obveze za materijalne rashode u iznosu 1.327,18 €, te ostale tekuće obveze u iznosu 2.050,17 €. Obveze su smanjene za 2,3% u odnosu na prethodnu godinu iz razloga smanjenja obveza za zaposlene (mjesec prosinac 2023.).

**Vlastiti izvori** u iznosu 1.683.320,72 € povećani su za 9,3% u odnosu na prethodnu godinu iz razloga nabave nove nefinancijske imovine.

**Višak prihoda** u iznosu od 60.096,78 € manji je u odnosu na prethodnu godinu za 83,8%. Višak prihoda odnosi se na preneseni višak prihoda u iznosu od 75,96 € te na projekte:

|  |  |
| --- | --- |
| **Projekti** | **2023.**  |
| Projekt Pepsea | 420,13 |
| Projekt Zadra Nova za Vas | 59.600,60 |
| Projekt Made in Land  | 0,09 |
| **UKUPNO** | **60.020,82** |

***Bilješka uz obrazac P-VRIO***

Nije bilo promjena u vrijednosti i obujmu imovine i obveza.

***Bilješka uz obrazac RAS-funkcijski***

Rashodi poslovanja i rashodi za nabavu nefinancijske imovine klasificirani su kroz funkciju 013 Opće usluge u iznosu **5.034.430,14 €.**

***Potencijalne obveze***

Agencija nema ugovornih odnosa koji uz ispunjenje određenih uvjeta mogu postati obveza ili imovina, kao niti potencijalnih sudskih sporova u tijeku na dan 31. prosinca 2023. godine.

Zadar, 30. siječnja 2024. godine

 **RAVNATELJICA**

 **MARINA DUJMOVIĆ VUKOVIĆ**